Imtella' Diċembru 29, 2020 - Aġġornata 29 Ta' Diċembru, 2020 5:21pm Attrazzjoni differenti qed toħloq atmosfera ferriħija fir-residenza tal-anzjani San Vincenz de Paule. Grupp ta' mużiċisti mill-Big Friends Guggen Musik qed jirkbu fuq xarabank antika mogħnija b'tiżjin tal-Milied biex iferrħu lill-anzjani f'din ir-residenza, li din is-sena kellhom iqattgħu l-Milied 'il bogħod minn qrabathom. Il-mużiċisti qed iwasslu l-ispirtu tal-festi lill-anzjani b'mod sigur, hekk kif iduru bix-xarabank madwar il-blokok tar-residenza u jdoqqu diversi innijiet tal-Milied, fosthom Ninni La Tibkix Iżjed. Minbarra minn quddiem djar tal-anzjani, din ix-xarabank għaddiet minn diversi lokalitajiet, fosthom is-Swieqi, il-Għargħur, il-Marsa, il-Belt Valletta u Tas-Sliema.